
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6
R E P U B L I K A   H R V A T S K A
R J E Š E N J E
Trgovački sud u Splitu, po stečajnoj sutkinji Ani Golub Gruić, u postupku povodom prijedloga predlagatelja - dužnika LJILJANE SMAJIĆ, vlasnice obrta za izradu suvenira i usluge ˝ULBO˝, Ulica slobode 44, Split, OIB: 52919393858, na ročištu radi sklapanja predstečajne nagodbe održanom dana 26. veljače 2016. godine
r i j e š i o   j e
	Odobrava se sklapanje 

PREDSTEČAJNE NAGODBE
Članak 1.
Ova predstečajna nagodba sklapa se između dužnika LJILJANE SMAJIĆ, vlasnice obrta za izradu suvenira i usluge ˝ULBO˝, Ulica slobode 44, Split, OIB: 52919393858, (dalje: Dužnik) i vjerovnika:
1. GRAD SPLIT, Obala kneza Branimira 17, Split, OIB: 78755598868
2. REPUBLIKA HRVATSKA, Ministarstvo financija, Porezna uprava, OIB: 18683136487
3. TEHNOLOŠKI CENTAR SPLIT d.o.o., Kopilica 5, Split, OIB: 63209602141.
Članak 2.
Utvrđuje se da su u postupku predstečajne nagodbe koji se vodio kod Financijske agencije, Regionalni centar Split, pod brojem Klasa: UP-I/110/07/15-01/7971, nad dužnikom LJILJANOM SMAJIĆ, vlasnicom obrta za izradu suvenira i usluge ˝ULBO˝, Ulica slobode 44, Split, OIB: 52919393858, utvrđene tražbine vjerovnika:
1. GRAD SPLIT, Obala kneza Branimira 17, Split, OIB: 78755598868, u iznosu od 306,71 kn,
2. REPUBLIKA HRVATSKA, Ministarstvo financija, Porezna uprava, OIB: 18683136487, u iznosu od 90.430,11 kn,
3. TEHNOLOŠKI CENTAR SPLIT d.o.o., Kopilica 5, Split, OIB: 63209602141, u iznosu od 19.433,20 kn.
Članak 3.
Vjerovnik GRAD SPLIT, Obala kneza Branimira 17, Split, OIB: 78755598868, s utvrđenom tražbinom od 306,71 kn, otpušta Dužniku dug u iznosu od 6,71 kn koji se odnosi na dospjele kamate, a dužnik pristaje na otpust duga u tom iznosu. Preostali iznos od 300,00 kn, koji se odnosi na glavnicu, zajedno sa propisanom kamatom od 4,5% (četiri i pol posto) godišnje, Dužnik se obvezuje isplatiti vjerovniku kroz 24 (dvadeset i četiri) jednake mjesečne rate, s tim da prva rata dospijeva na naplatu posljednjeg dana u mjesecu koji slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno, dok svaka sljedeća rata dospijeva na naplatu svakog posljednjeg dana u narednom mjesecu do konačne isplate. 
Članak 4.
Vjerovnik REPUBLIKA HRVATSKA, Ministarstvo financija, Porezna uprava, OIB: 18683136487, s utvrđenom tražbinom od 90.430,11 kn, otpušta Dužniku dug u iznosu od 32.391,29 kn koji se odnosi na dospjele kamate, a dužnik pristaje na otpust duga u tom iznosu. Preostali iznos od 58.038,82 kn, koji se odnosi na glavnicu, zajedno sa propisanom kamatom od 4,5% (četiri i pol posto) godišnje, Dužnik se obvezuje isplatiti vjerovniku kroz 24 (dvadeset i četiri) jednake mjesečne rate, s tim da prva rata dospijeva na naplatu posljednjeg dana u mjesecu koji slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno, dok svaka sljedeća rata dospijeva na naplatu svakog posljednjeg dana u narednom mjesecu do konačne isplate.
Članak 5.
Vjerovnik TEHNOLOŠKI CENTAR SPLIT d.o.o., Kopilica 5, Split, OIB: 63209602141, s utvrđenom tražbinom od 19.433,20 kn, otpušta Dužniku dug u iznosu od 5.829,96 kn koji se odnosi na 30% utvrđene glavnice, a dužnik pristaje na otpust duga u tom iznosu. Preostali iznos od 13.603,24 kn, koji se odnosi na 70% utvrđene glavnice, Dužnik se obvezuje isplatiti vjerovniku kroz 48 (četrdeset i osam) jednakih mjesečnih rata, bez kamata,  s tim da prva rata dospijeva na naplatu posljednjeg dana u mjesecu koji slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno, dok svaka sljedeća rata dospijeva na naplatu svakog posljednjeg dana u narednom mjesecu do konačne isplate.
Članak 6.
Ova predstečajna nagodba ima snagu ovršne isprave za sve vjerovnike čije su tražbine utvrđene.
Članak 7.
Ova predstečajna nagodba pročitana je i protumačena vjerovnicima i Dužniku koji je u znak pristanka potpisuju.
Obrazloženje
	Dana 26. veljače 2016. godine održano je ročište  za sklapanje predstečajne nagodbe, sazvano temeljem članka 66. Zakona o financijskom poslovanju i predstečajnoj nagodbi („Narodne novine“ 108/12, 144/12, 81/13, 112/13; dalje ZFPPN), a na prijedlog dužnika LJILJANE SMAJIĆ, vlasnice obrta za izradu suvenira i usluge ˝ULBO˝, Ulica slobode 44, Split, OIB: 52919393858, od 4. prosinca 2015. godine, dopunjenog prijedlogom od 15. prosinca 2015. godine.
	
	Iz dokumentacije dostavljene uz prijedlog za sklapanje predstečajne nagodbe, ovaj sud je utvrdio:
- da je predlagateljica LJILJANA SMAJIĆ, vlasnica obrta za izradu suvenira i usluge ˝ULBO˝, Ulica slobode 44, Split, OIB: 52919393858, dana 7. travnja 2015. godine podnijela FINA-i, Regionalnom centru Split, prijedlog za otvaranje redovnog postupka predstečajne nagodbe,
-  da je Rješenjem FINA-e, Regionalni centar Split, od 4. rujna 2015. godine, Klasa: UP-I/110/07/15-01/7971, Ur. br.: 04-06-15-7971-24, otvoren postupak predstečajne nagodbe nad dužnikom LJILJANOM SMAJIĆ, vlasnicom obrta za izradu suvenira i usluge ˝ULBO˝, Ulica slobode 44, Split, OIB: 52919393858,
- da su Rješenjem FINA-e, Regionalni centar Split, od 15. listopada 2015. godine, Klasa: UP-I/110/07/15-01/7971, Ur. br.: 04-06-15-7971-35 utvrđene tražbine te da po tom rješenju ukupan iznos prijavljenih tražbina iznosi 90.736,82 kn, ukupan iznos utvrđenih tražbina iznosi 110.170,02 kn, a ukupan iznos osporenih tražbina iznosi 0,00 kn,
- da je Rješenjem FINA-e, Regionalni centar Split, od 3. studenog 2015. godine, Klasa: UP-I/110/07/15-01/7971, Ur. br.: 04-06-15-7971-43 utvrđeno da su za plan financijskog restruktuiranja glasovali vjerovnici čije tražbine prelaze 2/3 vrijednosti svih utvrđenih tražbina te da je to rješenje postalo izvršno dana 20. studenog 2015. godine.
Na ročištu za sklapanje predstečajne nagodbe utvrđeno je da tražbina vjerovnika prisutnog na tom ročištu iznosi 90.430,11 kn, što je više od 2/3 vrijednosti svih utvrđenih tražbina u iznosu od 110.170,02 kn, čime je ispunjen i uvjet za glasovanje o prijedlogu za sklapanje predstečajne nagodbe.
Upitani od strane suda i vjerovnik Ministarstvo financija RH, Porezna uprava Split, OIB: 18683136487 (utvrđena tražbina u iznosu od 90.430,11 kn) i predlagatelj – dužnik Ljiljana Smajić izjavili su da prihvaćaju sklapanje predstečajne nagodbe na način kako je ona od dužnika predložena.
Kako je u odnosu na ukupno utvrđene tražbine u iznosu od 110.170,02 kn, za prijedlog sklapanje predstečajne nagodbe glasovao vjerovnik koji ima tražbinu u iznosu od 90.430,11 kn, što je više od 2/3 vrijednosti svih utvrđenih tražbina u iznosu od 110.170,02 kn te kako je i dužnik dao svoj pristanak, a sud je utvrdio da je sadržaj predložene nagodbe u skladu s općim pravilima o sudskoj nagodbi, kao i da je njezin sadržaj u bitnim sastojcima odgovarajući prihvaćenom planu financijskog i operativnog restruktuiranja dužnika, to je temeljem odredbe članka 66. st 9. ZFPPN-a ovaj sud odobrio sklapanje predstečajne nagodbe radi čega je odlučeno kao u izreci ovog rješenja.
U Splitu, 26. veljače 2016.  godine
SUTKINJA
ANA GOLUB GRUIĆ

UPUTA O PRAVNOM LIJEKU: Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda u 2 primjerka, u roku od 8 dana od dana dostave rješenja.
DNA:
· Financijska agencija, uz dopis
· mrežna stranica e-Oglasna ploča sudova 
· obrtnom registru
· u spis

